ការសំភាសន៏របស់លោកអ៊ុំ ឈុន សុខគៀង

ក.អ្នកធ្វើការសំភាសន៏ឈ្មោះ កុសល្យ វឌ្ឃនះនិមល     ​​​​​​ ​  ​ខ.អ្នកត្រូវគេសំភាសន៏ឈ្មោះ​​ ឈុន គៀង

ក៖ អញ្ចឹងជាដំបូងខ្ញុំសូមអរគុណអ៊ុំដែរបានអនុញាតិអោយខ្ញុំមកសម្ភាសអ៊ុំថ្ងៃហ្នឹង ហើយអ៊ុំអើ ខ្ញុំអ្នកសម្ភាសឈ្មោះ កុសល្យ វឌ្ឃនះ និមល ហើយថ្ងៃខែដែរសម្ភាសគឺនៅថ្ងៃទី ១៧ ខែ ០៦ ឆ្នាំ២០១៨។ ហើយទីតាំងសម្ភាសគឺនៅភូមិដំណាក់ធំ សង្កាត់ស្ទឹងមានជ័យ ខណ្ឌ័មានជ័យ រាជធានីភ្នំពេញ។ហើយអ៊ុំអើ ការសម្ភាសនេះគឺត្រូវបានរៀបចំឡើងដោយសកលវិទ្យាល័យមួយដែរនៅសហរដ្ធអាមេរិកហាអ៊ុំ ហើយសកលវិទ្យាល័យហ្នឹងគឺមានឈ្មោះថា BYU ហើយគោលបំណងរបស់សាលាគឺចង់ជួយដល់ប្រជាជនខ្មែរទាំងអស់ ហើយនិងសមាជិកខ្មែរៗយើងអាចមានឳកាសថែរក្សាប្រវត្តផ្ទាល់ខ្លួនទុកដើម្បីជួយដល់កូនចៅជំនាន់ក្រោយៗទៀតរបស់អ៊ុំដើម្បីពួកគាត់អាចមានឳកាសរៀនពីជីវិតរបស់អ៊ុំអញ្ចឹងហាណាអ៊ុំ។

ខ៖ ចាស។

ក៖ ចាស! ហើយអញ្ចឹងអ៊ុំជាដំបូងខ្ញុំចង់សួរអ៊ុំថា តើអ៊ុំមានឈ្មោះពេញឈ្មោះនៅក្នុងអសញាតណបទអ៊ុំឈ្មោះអីគេដែរ?

ខ៖ ឈ្មោះ ឈុន សុខគៀង។

ក៖ ឈុន សុខគៀង?

ខ៖ ឈុន សុខគៀង។

ក៖ ចាសអ៊ុំ! ហើយចុះអ៊ុំមានឈ្មោះហៅក្រៅហ្អេស?

ខ៖ អត់មានហ្អេស។

ក៖ អញ្ចឹងអ៊ុំពីតូចមកអ៊ុំឈ្មោះ ឈុន សុខគៀងមង?

ខ៖ ហ្នឹងហើយតាំងពីតូចមក តែមកជំនាន់អើ កៅសិបប្រាំបួន ជំនាន់ជិតសិបប្រាំបួន។

ក៖ ចាស។

ខ៖ កាលពីចិតសិបប្រាំបួនហ្នឹងបងខ្ញុំគាត់ដូរមកឈុន សុភាព ដ៏ឥឡូវខ្ញុំនេះខ្ញុំដូរអតសញាណបទនិងសៀវភៅគ្រួសារវិញឈ្មោះឈុន សុខគៀង ខ្ញុំដាក់ឈ្មោះ ឈុន សុខគៀងពីដើមវិញ។

ក៖ ហ្អរ ចាសចាស។

ខ៖ ចាស។

ក៖ អញ្ចឹងឥឡូវឈ្មោះនៅក្នុងអតសញាណបតឈ្មោះ ឈុន សុខគៀង?

ខ៖ ចាស។

ក៖ ចាសអ៊ុំចាស! អញ្ចឹងអ៊ុំ តើឥឡូវអ៊ុំបើសិនគិតមកដល់ឥឡូវអ៊ុំមានអាយុប៉ុន្មានហើយដែរ?

ខ៖ គិតដល់ឥឡូវបើឆ្នាំខ្មែរវាចូលដល់៥៨ហើយ បើឆ្នាំយើងនេះអើ ៥៧ឆ្នាំ។

ក៖ ៥៧ឆ្នាំណា?

ខ៖ ចាស បើគិតជានេះវិញខ្មែរវិញត្រូវ៥៨។

ក៖ ៥៨? អញ្ចឹងឥឡូវអ៊ុំអាយុ៥៨ណា?

ខ៖ ៥៨។

ក៖ ចាស! ហើយអើ តើអ៊ុំចាំថាអើ តើអ៊ុំកើតនៅថ្ងៃណា? ខែណា? ឆ្នាំណាហ្អេ?

ខ៖ កើតថ្ងៃចន្ន័។

ក៖ ដូចជាថ្ងៃទីមាណហាអ៊ុំ?

ខ៖ អត់ស្គាល់ទេ។

ក៖ អត់ដឹងទេ?

ខ៖ ដឹងតែថ្ងៃ។

ក៖ ចុះអ៊ុំដឹងថាឆ្នាំទីមាណហ្អេស?

ខ៖ ថ្ងៃចន្ន័ហើយឆ្នាំឆ្លូវហើយខែ ខែចូលខែ០២ ខែចូលឆ្នាំចិន។

ក៖ ខែ០២?

ខ៖ ហ្នឹងហើយ។

ក៖ អញ្ចឹងអ៊ុំកើតនៅថ្ងៃអើ នៅថ្ងៃខែ០២ណា?

ខ៖ ចាស! ថ្ងៃមួយកើត។

ក៖ តែអត់ដឹងថ្ងៃទីមាណទេ?

ខ៖ ថ្ងៃមួយកើត។

ក៖ ចាស។

ខ៖​ ខ្មែរ។

ក៖ ចាស។

ខ៖ ចាស។

ក៖ ហើយចុះឆ្នាំអើ អ៊ុំគ្រាន់តែដឹងថាអ៊ុំកើតឆ្នាំឆ្លូវឆ្នាំខ្មែរ?

ខ៖ ចាស។

ក៖​ ឆ្នាំឆ្លូវសត្វអីគេអ៊ុំ?

ខ៖ គោ។

ក៖ ហ្អរ អ៊ុំកើតឆ្នាំគោណា?

ខ៖ ចាស។

ក៖ ចាស! ចុះអ៊ុំអើ ស្រុកអើ ទីកន្លែងកំណើតអ៊ុំនៅណាដែរ? ដូចជានៅភូមិអី?ស្រុកអី? ខេត្តអីអញ្ចឹងហា?

ខ៖ នៅខេត្តកណ្តាលស្ទឹង។

ក៖ ខេត្តកណ្តាលស្ទឹង?

ខ៖ នៅភូមិលាគ។

ក៖ នៅភូមិលាគ?

ខ៖ ស្រុកកណ្តាលស្ទឹងអញ្ចឹងហើយភូមិលាគ ភូមិលាគនៅកណ្ទួតនេះ។

ក៖ អើ កណ្តាលស្ទឹងតាកែវហ្អេអីអ៊ុំ? ហិហិហិ។

ខ៖ កណ្តាលស្ទឹងកណ្តួតយើងនេះ។

ក៖ ខេត្តកណ្តាល?

ខ៖ ខេត្តកណ្តាល​ ហ្នឹងហើយខេត្តកណ្តាល។

ក៖ អញ្ចឹងនៅភូមិលាគ ស្រុកកណ្តាលស្ទឹង ខេត្តកណ្តាល?

ខ៖ ហ្នឹងហើយ។

ក៖ ហ្អរ ចាសចាស! ហើយចុះអើ តើអ៊ុំមានបងប្អូនចំនួនមាណនាក់ដែរ?

ខ៖ បងប្អូនឥឡូវមើល (គាត់កំពុងគិត) ប្រាំពីនាក់។

ក៖ ទាំងអស់ប្រាំពីនាក់?

ខ៖ ប្រាំពីនាក់ទាំងខ្ញុំ។

ក៖ ចាសចាស។

ខ៖ ហ្នឹងហើយ។

ក៖ ហើយតើអ៊ុំជាកូនទីប៉ុន្មានដែរ?

ខ៖ បើសិនជា បើសិនជា បើសិនជារាប់អត់ស្លាប់ផងខ្ញុំកូនទីច្រើនហា។

ក៖ កូនទីមាណអ៊ុំ?

ខ៖ មើលវាត្រូវ(គាត់កំពុងគិត)

ក៖ ចាស។

ខ៖ ខ្ញុំត្រូវកូនទី បងខ្ញុំមើល មិនដឹងកូនទីមាណទេ?

ក៖ ហិហិហិ កូនទីប្រាំពីទីប្រាំបីឬក៏កូនទីប្រាំបួន?

ខ៖​ មើលរាប់ពីបញ្រ្ចាស់ទិសមកវិញ។

ក៖ ចាស។

ខ៖ បញ្រ្ចាស់មកមានពៅ ហើយបានបន្តមកខ្ញុំ។

ក៖ កូនទី កូនទីប្រាំមួយ។

ខ៖ ប្រាំមួយហាណា?

ក៖ ចាស។អញ្ចឹងបើសិន?

ខ៖ អើ អាហ្នឹងដែររាប់ពីបញ្រ្ចាស់មកវិញហា?

ក៖ ចាស! អញ្ចឹងបើសិនជាគិតទៅ តាមពិតបងប្អូនអ៊ុំបើគិតទាំងអ្នកស្លាប់ទាំងអស់១០នាក់?

ខ៖ ចាស។

ក៖ ហើយអ៊ុំជាកូនទីប្រាំមួយណា?

ខ៖ ចាស។

ក៖ ប៉ុន្តែគ្រាន់តែថានៅរស់សព្វថ្ងៃប្រាំពីនាក់?

ខ៖ ប្រាំពីនាក់។

ក៖ ហើយស្លាប់អស់បីនាក់ហើយ?

ខ៖ ហ្នឹងហើយ។

ក៖ ចាសចាស! ចុះប្រុសមាណស្រីមាណដែរអ៊ុំ?

ខ៖ ស្រីតែមួយ ស្រីពីស្លាប់អស់ហើយនៅតែដល់ឥឡូវនេះនៅតែខ្ញុំមួយទេ។

ក៖ ហ្អរ អញ្ចឹងបើសរុបទាំង១០នាក់ហ្នឹងស្រីបីប្រុសប្រាំពី?

ខ៖ អត់ទេស្រីពី។

ក៖ ស្រីពី?

ខ៖ ចាស ស្លាប់មួយនៅសល់ខ្ញុំ។

ក៖ ហ្អរ ស្រីពីប្រុសប្រាំបី?

ខ៖ ចាស។

ក៖ ហើយស្លាប់មួយនៅសល់អ៊ុំមួយណា?

ខ៖ ហ្នឹងហើយ។

ក៖ ចាសអ៊ុំចាស!

ខ៖ ស្លាប់ជំនាន់អាពត។

ក៖ ចាស! អញ្ចឹងសំរាប់អ៊ុំ តើអ៊ុំនៅចងចាំសាច់រឿងអីខ្លះដែរអ៊ុំបានមានអនុស្សាវរីយ៏ជាមួយនិងបងប្អូនអ៊ុំនៅពេលអ៊ុំនៅក្មេងៗហ្អេស? ដូចជាអ៊ុំបានចូលចិត្តលេងអីជាមួយគ្នារ? ចូលចិត្តធ្វើអីជាមួយគ្នារខ្លះអញ្ចឹងហា?

ខ៖ ខ្ញុំកាលពីហ្នឹងខ្ញុំមិនសូវ ខ្ញុំលេងកាលនៅតូចៗហ្នឹង ខ្ញុំលេងជាមួយបងប្អូនហ្នឹងប៉ុន្តែខ្ញុំមិនសូវបាននៅផ្ទះស្និតស្នាលហ្អេណា ខ្ញុំអាយុ១០ឆ្នាំហើយខ្ញុំមកនៅបងខ្ញុំ បងស្រីហ្នឹងគាត់មកយកមនុស្សមកនៅជាមួយគាត់ហា។

ក៖ ចាស។

ខ៖ ចាស! ខ្ញុំមកនៅជាមួយគាត់នៅភ្នំពេញនេះតែគាត់ហ្នឹងរកស៊ីលក់នំលក់អីអញ្ចឹងហាណា។

ក៖ ចាស។

ខ៖ ចាស! គាត់អោយខ្ញុំមើលក្មួយខ្ញុំទៅ។

ក៖ ចាស។

ខ៖ ចាស! គាត់អត់ដែរហ្នឹង។

ក៖ ហ្អរ?

ខ៖​ ស្មើនេះលក់មិនទាន់បានទៅផ្ទះហ្អេស។

ក៖ ចាស។

ខ៖ ចាស! កាលជំនាន់ហ្នឹង។

ក៖ ចាស។

ខ៖ ហើយខ្ញុំក៏បែកពីគ្រួសារខ្ញុំក៏អត់ដែរ។

ក៖ ចាស។

ខ៖ ចាស! រហូតទាល់តែឥឡូវដែរហ្នឹង។

ក៖ ចាសចាស។

ខ៖ ហ្នឹងហើយ។

ក៖ អញ្ចឹងនិយាយទៅកាលហ្នឹងអ៊ុំទាន់ អត់សូវមានអនុស្សាវរីយ៏ជាមួយហ្នឹងបងប្អូនអ៊ុំទេណា?

ខ៖ ចាស អត់សូវមានហ្អេស។

ក៖ ចាស ដោយសារអ៊ុំត្រូវរស់នៅបែកគ្នារ?

ខ៖ ចាស។

ក៖ ចាស! ហើយចុះអើ ពេលនេះបងប្អូនអ៊ុំទាំងប្រាំពីនាក់ហ្នឹងគាត់រស់នៅណាដែរ?

ខ៖ ទាំងប្រាំពីនាក់ហ្នឹងគាត់នៅជួបជុំជាមួយក្រុមគ្រួសារខ្ញុំហ្នឹង ហើយខ្ញុំគាត់បងស្រីខ្ញុំគាត់ការមុន។

ក៖ ហ្អរ?

ខ៖ ហើយបានបន្ទាប់ៗមកបានការបងៗប្រុសៗហ្នឹង។

ក៖ ចាសចាស។

ខ៖​ បងប្រុសៗហ្នឹងជំនាន់ដើមហ្នឹង ដ៏ពេលហើយបានជំនាន់អើ ចិតសិបប្រាំ ចិតសិបប្រាំហើយនិងបែកចិតសិបប្រាំជំនាន់បែកលុនណុលហ្នឹង ទៅអាពតហ្នឹងបាន បានមកបែកមកពីអាពតវិញបាននៅជុំគ្នារ នៅជុំគ្នារជំនាន់ប៉ែតគត់ចិតប្រាំបួនហ្នឹង ចិតប្រាំបួនហ្នឹង។

ក៖ ចាស។

ខ៖ ហ្នឹងហើយ នៅជុំគ្នារដ៏ហើយដ៏បង ប្អូនខ្ញុំហ្នឹងស្លាប់និងត្រូវគ្រាប់និងមួយហើយ ដ៏ហើយនៅជុំគ្នារហ្នឹង បានតែនៅជុំគ្នារហ្នឹងនៅរហូតទាល់តែនេះហ្នឹង ដល់ឥឡូវបានបែកបាក់អើ បានមានគ្រួសារទៅបានបែកគ្នាររៀងៗខ្លួនទៅ។

ក៖ ហ្អរ ហើយឥឡូវពួកគាត់នៅខេត្តឬក៏នៅភ្នំពេញ?

ខ៖ ប្ឬូន បងខ្ញុំនៅព្រៃសរនេះ។

ក៖ ចាស។

ខ៖ ហើយមួយទៀតនៅកំពង់សោម ហើយមួយទៀតនៅសន្ធរម៉ុក បែកៗគ្នារ។

ក៖ ហ្អរ ចាស។

ខ៖ ចាស។

ក៖ ហើយពួកគាត់រាល់ថ្ងៃកំពុងធ្វើអ្វីដែរ? ដូចជាធ្វើការឬក៏ប្រកបអាជីវកម្ម?

ខ៖ ប្អូនពៅខ្ញុំវាធ្វើគ្រូរបង្រៀន។

ក៖ ហ្អរ ចាស។

ខ៖ ចាស ហើយបងខ្ញុំនោះគាត់អើ ធ្វើប្រធានភូមិ។

ក៖​ ហ្អរចាស!

ខ៖ នៅភូមិត្រែងហ្នឹង។

ក៖ ហិហិហិ។

ខ៖​ ហើយបងមួយទៀតគាត់ធ្វើចុងភៅ។

ក៖ ចាសចាស។

ខ៖ ចាស! មានកូនធ្វើចុងភៅហា។

ក៖ ចាស។

ខ៖ ហើយបងនៅកំពង់សោមនោះគាត់រកស៊ី។

ក៖ ហ្អរ?

ខ៖ អត់តែខ្ញុំមួយហ្អេស។

ក៖ ហិហិហិ។

ខ៖​ អត់ម៉ង។

ក៖ ចុះនាក់ខ្លះរកស៊ីទៅនាក់ខ្លះធ្វើការទៅណា?

ខ៖ ចាស។

ក៖ ចាស។

ខ៖ ខ្ញុំលើកមុនរកស៊ីដែរប៉ុន្តែដ៏ឥឡូវខ្ញុំវាយ៉ាប់យឺនពេកទៅណា។

ក៖ ចាស។

ខ៖​ រកស៊ីនៅតែអត់លើងគិតតែឈឺហើយអត់មានលើង ហើយថាបើតាមលោកីយ៏វិញយើងយីអ៊ុនដាក់ឆុងអញ្ចឹងទៅណា។

ក៖ ចាស។

ខ៖ គ្មានលើងគ្មានអីទេ រកស៊ីរិតតែដាក់ស្រាប់តែដល់ខ្ញុំបាន គេផ្សាយដំណឹងល្អអោយខ្ញុំដែរតែខ្ញុំអត់ជឿ។

ក៖ ចាស។

ខ៖ ដ៏ពេលខ្ញុំធ្លាក់ខ្លួនខ្ញុំឈឺ ដ៏តែឈឺទៅហើយនិងអស់លុយ អត់មានអីរកស៊ីអីក៏អត់លើងអីក៏អត់លើងហើយកាលហ្នឹងពិបេកពិបាកហា ប៉ុន្មានឆ្នាំមុនហ្នឹង ស្រាប់តែដល់ហើយខ្ញុំក៏ដើរចូលព្រះវិហារគេនៅជិតផ្ទះហ្នឹងនោះនិកាយផ្សេងហ្នឹងនោះ។

ក​៖ ចាស។

ខ៖​ ដើរចូលតែឯងចឹងមង។

ក៖ ចាស។

ខ៖ ដើរចូលខ្លួនឯង​ ស្រាប់ដ៏ហើយគេគ្រាន់ គេក៏អរអញ្ចឹងទៅអើ ពេលគ្រូរគង្វៀលគេហ្នឹងក៏អរអញ្ចឹងទៅឃើញខ្ញុំដើរចូលទៅ ស្រាប់ដ៏ហើយគេក៏នាំដើរទៅតាមព្រះវិហារគ្រប់វិហារអញ្ចឹងណា។

ក៖ ចាស។

ខ៖​ ចាស ដើរតាមវិហារគ្រប់ៗកន្លែងអញ្ចឹងទៅហើយគេនាំដើរលេងទៅមណ្ឌលគីរីអញ្ចឹងទៅគេថា គេជួលផ្ទះអោយដេក ដ៏ជួលផ្ទះអោយដេកនាក់ដើរតែលេងគេជួលផ្ទះសំណាក់អោយដេក ស្រាប់ដ៏ហើយគេជួលផ្ទះសំណាក់អោយដេក ហើយខ្ញុំថាអ៊ូយហើយខ្ញុំជឿព្រះអង្គហើយខ្ញុំទៅដេកវិហារមិចកើតទៅខ្ញុំអត់ដឹងហា។

ក៖ ចាស។

ខ៖ អត់ដឹងខ្យល់ហ្អរ។

ក៖ ចាស។

ខ៖ សូម្បីតែមកវិហារហ្នឹងចូលខ្ញុំចេះតែឆ្ងល់ជុមវិហារអីអត់មានរូបមានអីចឹង?

ក៖​ ហិហិហិហិ។

ខ៖​ ខ្ញុំអត់ដឹងកាលមុនដំបូង។

ក៖ ចាស។

ខ៖ ទាល់តែដ៏ៗដ៏ខ្ញុំចូលបានពីបីខែ ចូលបានពីបីខែទៅបានកូនខ្ញុំវា អ៊ែលឌើគេអោយអើ សំបុត្ររៀននោះ។

ក៖ ចាស។

ខ៖ រៀនអង់គ្លេសដ៏ហើយគាត់ក៏ចូល ក៏ចូលរៀនអញ្ចឹងទៅដ៏ហើយគាត់ផ្សាយដំណឹងល្អថាម៉ាក់ម៉ាក់ឯងទៅមើលវិហារនោះទៅ អើម៉ាក់ឯងទៅម៉ាក់ឯងអើ ដឹងហើយថាមិនស្អាតអី។

ក៖ ចាស។

ខ៖ ខ្ញុំក៏បាន ហើយដ៏ហើយគេប្រាប់អ៊ែលឌើ ប្រាប់អែលឌើថាម៉ាក់ខ្ញុំជឿព្រះអង្គដែរដ៏ហើយអែលឌើហ្នឹងក៏ទៅបង្រៀនខ្ញុំ។

ក៖ ហ្ឬរ។

ខ៖ ទៅបង្រៀនខ្ញុំ ខ្ញុំក៏មកតាមកូនហ្នឹង មកនៅជាប់វិហារហ្នឹងរហូត។

ក៖ ចាស។

ខ៖ ហ្នឹងហើយ ហិហិហិ។

ក៖ ជ្រើសរើសបានព្រះវិហារពិត?

ខ៖​ ចាស។

ក៖ ហិហិហិហិ។ចាស!

ខ៖ ហើយខ្ញុំថាវាព្រះវិហារហ្នឹងព្រះវិហារពិតហើយខ្ញុំបាននៅរហូត។

ក៖ ចាសអ៊ុំចាស។

ខ៖ ហើយមុនខ្ញុំមកហ្នឹងក៏ខ្ញុំអធិស្ថានសុំព្រះអង្គទៀត។

ក៖ ចាស។

ខ៖ ហ្នឹងហើយសុំព្រះអង្គថាបើព្រះវិហារណាដែរព្រះវិហារពិតកូនទៅហើយនិងបានស្អាតហើយនិងឆាប់បានជ្រមុជទឹក។

ក៖ ចាស។

ខ៖ បានដូចបំណងមែនព្រះអង្គឆ្លើយតមខ្ញុំមែន ហិហិហិហិហិ។

ក៖ ហិហិហិ អស្ចា្សមែនទែនអ៊ុំ។

ខ៖ ចាស។

ក៖ ចុះអើ សំរាប់អ៊ុំតើម្តាយអ៊ុំឈ្មោះអីគេដែរ?

ខ៖ ឈ្មោះ ង៉ោ ណៃ។

ក៖ ង៉ោ ណៃ?

ខ៖ ហ្នឹងហើយ។

ក៖ ចាស ហើយអើ ឪពុករបស់អ៊ុំវិញ?

ខ៖ ឡាយ ឈុន។

ក៖ ឡាយ ឈុន?

ខ៖ ចាស។

ក៖ ចាស! ហើយអើ ពួកគាត់ទាំងពីបើសិនគិតមកដល់ឥឡូវគាត់មានអាយុប៉ុន្មានអស់ហើយ?

ខ៖ គាត់ឆ្នាំចរ ដឹងមាណទេម៉ែ។

ក៖ ឆ្នាំចរហ្នឹងណាគេ?

ខ៖ ប៉ាខ្ញុំ ហើយម៉ែខ្ញុំឆ្នាំជូតហើយមុនពេលគាត់ស្លាប់គាត់អាយុប៉ែតមួយ។

ក៖ ឆ្នាំជូត។

ខ៖ ចាស។

ក៖ ហ្អរ។

ខ៖ បើសិនគិតមកដល់ឥឡូវមិនដឹងមាណឆ្នាំទេ?

ក៖​ បើសិនគិតមកដល់ឥឡូវ? អាយុច្រើនមែនទែន?

ខ៖​ ច្រើនហាណា។

ក៖ មួយរយហើយ ហិហិហិ។

ខ៖ ហ្នឹងហើយ។

ក៖ ព្រោះអីគាត់ស្លាប់ប៉ែតមួយហើយ?

ខ៖​ ប៉ែតមួយៗឥឡូវប៉ុន្មានឆ្នាំហើយ? ជាងដប់ឆ្នាំហើយយ៉ាង?

ក៖ ហ្អរ អញ្ចឹងមួយរយហើយណា?

ខ៖ ជិតមួយរយហើយ។

ក៖ ហ្អរ ចាសគាត់អាយុច្រើន។

ខ៖ ចាស ប៉ែតជាងហើយ។

ក៖ ចាស។

ខ៖ ចូលមួយរយហើយដឹង?

ក៖ ចាស! ចុះអ៊ុំដឹងថាពួកគាត់ទាំងពីកើតនៅថ្ងៃណា? ខែណា? ឆ្នាំណាហ្អេស?

ខ៖ ខ្ញុំអត់ដឹងទេ។

ក៖ អត់ដឹងទេ?

ខ៖​ ចាស។

ក៖ ដឹងតែឆ្នាំខ្មែរគាត់?

ខ៖ ចាស។

ក៖ ដឹងថាឪពុកកើតឆ្នាំចរម្តាយកើតឆ្នាំជូត?

ខ៖ ហ្នឹងហើយដឹងតែប៉ុណ្ណឹង។

ក៖ ហ្អឺ ឆ្នាំចរសត្វឆ្កែរ?

ខ៖ ចាស។

ក៖ ឆ្នាំជូតសត្វ?

ខ៖​ កណ្តុរ។

ក៖ កណ្តុ?

ខ៖ ចាស។

ក៖ ចាសចាស! ហើយចុះអើ តើអ៊ុំដឹងថាអើ ទីកន្លែងកំណើតគាត់នៅណាហ្អេ? ដូចជានៅភូមិអី? ស្រុកអី? ខេត្តអីហា?

ខ៖ ប៉ាខ្ញុំនៅអើ វត្តស្វាយ វត្តស្វាយជិតភូមិលាគហ្នឹងដែរ។

ក៖ ហ្អរ?

ខ៖ ហើយម៉ែខ្ញុំនៅហ្នឹងភូមិលាគហ្នឹងមង។

ក៖ ស្វាយ ស្រុកកណ្តាលស្ទឹង?

ខ៖ ចាស។

ក៖ ខេត្តកណ្តាល?

ខ៖ ចាស។

ក៖ ហើយអើ ម៉ាក់នៅភូមិលាគ ស្រុកកណ្តាលស្ទឹង ខេត្តកណ្តាលដែរ?

ខ៖ ចាស។

ក៖ អញ្ចឹងនាក់ខេត្តកណ្តាលដូចគ្នារ?

ខ៖ ចាស។

ក៖ ចាសចាស! ហើយចុះឪពុករបស់អើ អ៊ុំតើគាត់បានប្រកបមុខរបរអីខ្លះនៅក្នុងជីវិតរបស់គាត់ដើម្បីរកប្រាក់កំរៃចញ្ចឹមជីវិតគាត់ដែរ?

ខ៖ ម៉ាក់ខ្ញុំប៉ាខ្ញុំហ្នឹងហា?

ក៖ ចាស តែឪពុកហ្អេសតើគាត់បានរកប្រាក់ដូចគាត់បានប្រកបមុខរបរអីខ្លះ?

ខ៖ ប៉ាខ្ញុំហ្នឹងហា?

ក៖ ចាស។

ខ៖ ប៉ាខ្ញុំគាត់ពីដើមគាត់លំបាកណាស់គាត់កូនច្រើននោះគាត់អត់នោះហើយគាត់អើ លក់គុយទាវ។

ក៖ ហ្អរ ចាស។

ខ៖ លក់គុយទាវដូចថាគាត់នេះគាត់កូនកាលីគេអញ្ចឹងហា។

ក៖ ចាសចាស។

ខ៖ ចាស ហើយបានលុយមកគ្រាន់តែចញ្ចឹមកូនអញ្ចឹងទៅ។

ក៖ ចាសចាស។

ខ៖ ហើយម៉ែខ្ញុំរែកបរបរលក់អញ្ចឹងទៅ។

ក៖ ហ្អរ ហើយដ៏ពេលម្តាយអ៊ុំគាត់ប្រកបមុខរបររែកបរបរលក់?

ខ៖ ចាស។

ក៖ ហ្អរ អញ្ចឹងចែកគ្នារ?

ខ៖ ចាស។

ក៖ ចាសចាស ។

ខ៖ កូនច្រើននោះលំបាកវេទនាណាស់ ហិហិហិ។

ក៖ ចាសចាស ត្រូវហើយ។

ខ៖​ ហិហិហិ។

ក៖ ហើយចុះអើ ឪពុករបស់អ៊ុំជាមនុស្សបែបណាដែរ? ដូចជាគាត់កាចឬក៏ស្លូត?

ខ៖ គាត់អើ មើលទៅគាត់ស្លូតដែរហ្នឹងគាត់មិនកាចណាស់ណាអីគាត់ស្លូតដែរស្លូតមង។

ក៖ មួយល្មម?

ខ៖ ហើយបើម៉ែខ្ញុំគាត់ស្លូតដែរ។

ក៖ ស្លូតដែរ?

ខ៖ ស្លូតដែរ។

ក៖ អញ្ចឹងមានម៉ាក់ប៉ាស្លូតៗ ហិហិហិ។

ខ៖ ហិហិហិ។

ក៖ ចាស។

ខ៖ បានមកកូនស្លូតទៀត។

ក៖ ចាសចាស ហាហិហិហិ។ ហើយបានមកដល់ឥឡូវតដល់ផាណិតគាត់ស្លូតមែនទែន។

ខ៖ ចាសហ្នឹងហើយ ហិហិហិ។

ក៖ ខ្ញុំចូលចិត្តគាត់។

ខ៖​ ហិហិហិ។

ក៖ ហើយអើ តើអ៊ុំនៅចងចាំសាច់រឿងអីខ្លះដែរអ៊ុំបានមានអនុស្សាវរីយ៏ជាមួយហ្នឹងឪពុកម្តាយអ៊ុំហ្អេស? ដូចជាការនៅតូចៗអ៊ុំចូលចិត្តធ្វើអីជាមួយគាត់? ចូលចិត្តទៅណាជាមួយគាត់អញ្ចឹងហាណា?

ខ៖ អត់ដឹងមានចងមិនដឹងមានចងចាំអីទេនែក មានតែខ្ញុំហ្នឹងពិនឈឺពេក។

ក៖ ហ្អរ។

ខ៖ មានតែម៉ែខ្ញុំមើលខ្ញុំវិញ។

ក៖ អញ្ចឹងអនុស្សាវរីយ៏ភាគច្រើនគឺគាត់ថែទាំអ៊ុំណា?

ខ៖ ចាស។

ក៖ ចាសដោយសារកាលនៅតួចអ៊ុំឈឺច្រើន?

ខ៖ ចាសឈឺច្រើន។

ក​៖ ហ្អរចាសចាស។

ខ៖ ចាស។

ក៖ ចាសចាស! ហើយអើ សំរាប់ឪពុកម្តាយអ៊ុំហាពួកគាត់ធ្លាប់ប្រាប់អ៊ុំអីខ្លះអំពីប្រវត្តរបស់ពួកគាត់នៅពេលពួកគាត់នៅក្មេងៗទៅកាន់អ៊ុំហ្អេស?

ខ៖ ដូចអត់មានប្រាប់អីហ្អេស។

ក៖ គាត់អត់ដែរនិយាយពីប្រវត្តគាត់ប្រាប់អ៊ុំទេណា?

ខ៖ ចាស អត់ដែរនិយាយទេ។

ក៖ ហ្អរ ចាសចាស។

ខ៖​ ចាស។

ក៖ ចាស! ហើយចុះតើអ៊ុំនៅចងចាំឈ្មោះជីដូនជីតារបស់អ៊ុំទាំងខាងម្តាយទាំងខាងឪពុកហ្អេស?

ខ៖ ទេអត់មានចាំទេ មានង៉ោហ្នឹង ង៉ោហ្នឹងត្រូវជា ង៉ោ ណៃហ្នឹង កូនគាត់ហើយហ្នឹង។

ក៖ ហ្អរចាស ប៉ុន្តែអ៊ុំអត់ចាំឈ្មោះតាយាយខាងម៉ាក់តាយាយខាងប៉ាទេ?

ខ៖ ចាសអត់ អត់។

ក៖ អត់សោះមង?

ខ៖ ចាស។

ក៖ ចាស។

ខ៖ ចាស មានតែតា តាង៉ោៗហ្នឹងមានតែកូនគាត់។

ក៖​ តាង៉ោហ្នឹង?

ខ៖ ចាស។

ក៖​ អើ តាខាងណា?

ខ៖ ចាសតា។

ក៖​ តាខាងណា? ខាងម៉ាក់ខាងប៉ា?

ខ៖ ខាងម៉ាក់។

ក៖ ប៉ាខាងម៉ាក់?

ខ៖ ចាស។

ក៖ ចាស។

ខ៖ ប៉ាខ្ញុំឡាយ។

ក៖​ ហ្អរ អញ្ចឹងអ៊ុំចាំតែប៉ាខាងម៉ាក់ទេ?

ខ៖ ចាស។

ក៖​ ឈ្មោះតាង៉ោ?

ខ៖ តាង៉ោ។

ក៖ ហ្អរ ចាស។

ខ៖ ហើយប៉ាខ្ញុំតាឡាយ។

ក៖​ ប៉ាអ៊ុំ?

ខ៖ ឡាយ ឈុន មិនតាឡាយ?

ក៖​ ត្រូវហើយ។

ខ៖ ចាស។

ក៖ ដ៏ពេលប៉ាខាងឈ្មោះតាឡាយ?

ខ៖ ហ្នឹងហើយ។

ក៖ ចាសចាស! ហើយចុះអ៊ុំចាំថាជីដូនជីតាអ៊ុំគាត់កើតនៅថ្ងៃណា? ខែណា? ឆ្នាំណាហ្អេស?

ខ៖ អត់កើត អត់ចាំ។

ក៖ អត់ចាំដោយសារអ៊ុំអត់ទាន់គាត់មែនហ្អេស?

ខ៖ ចាស។

ក៖ ចាស! ហើយអត់ដឹងថា?

ខ៖ បើនេះបើអើ ថ្ងៃមុនម្តាយមីងខ្ញុំ ម្តាយមីងខ្ញុំគាត់អើ គាត់ធ្វើបុណ្យអោយឪគាត់ហ្នឹងហា។

ក៖ ចាស។

ខ៖ ធ្វើបុណ្យអោយឪគាត់ ហើយនៅអើ សំបុត្រធៀបបុណ្យហ្នឹងនៅកូនខ្ញុំគាត់ទុក។

ក៖ ចាស។

ខ៖ ចាស ទាល់តែសួរកូនខ្ញុំបានគាត់ដឹង។

ក៖ ចាសចាស។

ខ៖ ចាសកូនខ្ញុំគាត់កត់ទុក។

ក៖ ចាស ហើយចុះតើអ៊ុំដឹងពីស្រុកកំណើតរបស់ជីដូនជីតាអ៊ុំហ្អេសថាគាត់នៅណា?

ខ៖​ អត់ដឹងផង។

ក៖ អត់ដឹងសោះមង?

ខ៖ ចាស។

ក៖ ប្រហែលនៅ?

ខ៖ ព្រោះគាត់ស្លាប់តាំងពីខ្ញុំនៅតូចៗនោះ។

ក៖​ ចាស! ប្រហែលនៅខេត្តកណ្តាលដូចគ្នារហ្អេស?

ខ៖ អត់ដឹងទេ។

ក៖ អត់ដឹងហ្អេស? ហិហិហិ។

ខ៖ ហិហិហិហិ។

ក៖ ចាស អត់អីទេ។ ហើយអ៊ុំធ្លាប់មានអនុស្សាវរីយ៏អីជាមួយនិងជីដូនជីតាអ៊ុំហ្អេស?

ខ៖ ខ្ញុំនៅតូចៗដូចអត់ទាន់ទេ។

ក៖ អត់សោះមង?

ខ៖ ចាស។

ក៖ ចាសខេ អើ សំរាប់អ៊ុំ តើគ្រួសារអ៊ុំមករស់នៅទីក្រុងភ្នំពេញអស់រយះពេលប៉ុនមាណឆ្នាំហើយ?

ខ៖ អើ រស់នៅក្នុងភ្នំពេញហ្នឹងក្នុងពេលអើ ចិតសិបបីចិតសិបបួនហ្នឹង។

ក៖ តាំងពីចិតសិបបីសិបបួនមក?

ខ៖ ហ្នឹងហើយ តាំងពីជំនាន់ដើមមកហ្នឹងខ្ញុំនៅតូចៗ។

ក៖​ អញ្ចឹងរហូតដល់សព្វថ្ងៃ?

ខ៖ ចាស។

ក៖ អញ្ចឹងវាចូលអើ ជិតសែសិបឆ្នាំហើយ?

ខ៖ ចាស! ជិតសែសិបឆ្នាំហើយ។

ក៖ ចាស។អញ្ចឹងអ៊ុំរស់នៅទីក្រុងភ្នំពេញយូហើយចឹង?

ខ៖ ចាស! ព្រោះអីអើ បងប្អូនខាងប៉ាខ្ញុំហ្នឹងគាត់នេះហា គាត់មានដ៏ហើយប៉ាអើ ក្រុមគ្រួសារប៉ាខ្ញុំហ្នឹងក្រជាងគេ។

ក៖ ចាស។

ខ៖ ដ៏គាត់មានគាត់អត់មានបានជួយអីទេ តែគាត់មានដីនៅទួលគោកហ្នឹងគាត់អោយប៉ាខ្ញុំ ប៉ាខ្ញុំមកនៅចាំដីគាត់។

ក៖ ហ្អរ ចាសចាស។

ខ៖ ចាស! ហើយគាត់ធ្វើបន្លែដាំបន្លែដាំអីលក់អញ្ចឹងហាណា។

ក៖ ចាសចាស។

ខ៖ គាត់លក់ទៅគ្រាន់បានទិញអង្កករទិញអីហូបអញ្ចឹងហាណា។

ក៖ ចាស! ហើយអ៊ុំក៏រស់នៅទីក្រុងភ្នំពេញរហូត?

ខ៖ ចាស។

ក៖ ចាស! ចុះតើអ៊ុំមានសាច់ញាតិណាទៀត ដ៏ទៃទៀតដែររស់នៅក្រៅប្រទេសខុសពីស្រុកខ្មែរហ្អេស?

ខ៖ បើសាច់ញាតិមានតែក្មួយៗ ក្មួយបង្កើតកូនអើយ បងខ្ញុំហ្នឹងបងខ្ញុំហ្នឹងគេរស់នៅក្រៅអើ រស់នៅក្រៅប្រទេសហ្នឹងអើ រស់នៅហ៊ូឡង់ហ្នឹង។

ក៖ ចាស! គាត់នៅប្រទេសហ៊ូឡង់?

ខ៖​ ចាស។

ក៖ គាត់ឈ្មោះអីគេដែរអ៊ុំ?

ខ៖ គាត់ឈ្មោះរី។

ក៖ ឈ្មោះផារី?

ខ៖ ឈ្មោះផារី?

ក៖ ចាសចាស។

ខ៖ ឈ្មោះបងខ្ញុំហ្នឹងឈ្មោះនឹម។

ក៖ ហ្អរ ចាសចាស។ ចុះរាល់ថ្ងៃអ៊ុំមានទំនាក់ទំនងជាមួយគាត់ហ្អេស?

ខ៖ ទំនាក់ទំនងអីបើគេអត់ទំនាក់ទំនងមកផង ខ្ញុំមិនដែរទំនាក់ទំនងទៅទេមិនដែរបានស្អីៗទេ។

ក៖ ចាសចាស!

ខ៖ ចាស! គេអត់មានទំនាក់ទំនងមកខ្ញុំផង។

ក៖ ចាស! ចុះស្វាម៉ីអ៊ុំឈ្មោះអ្វីដែរ?

ខ៖ ឈ្មោះណាគេ?

ក៖ ស្វាម៉ីអ៊ុំហា?

ខ៖ ខ្ញុំអី?

ក៖ ស្វាម៉ីហា?

ខ៖ ចាស?

ក៖ ដូចជាប្តីអ៊ុំគាត់ឈ្មោះអី?

ខ៖ ប្តីខ្ញុំហ្នឹងហី?

ក៖ ចាស។

ខ៖ ប្តីខ្ញុំគាត់ឈ្មោះ ឈិន ឆាន។

ក៖ ឈិន ឆាន?

ខ៖ ចាស។

ក៖ ចាស! ហើយអើ អ៊ុំចាំថាអ៊ុំរៀបអាពាហ៏ពិពាហ៏នៅថ្ងៃណា? ខែណា? ឆ្នាំណាហ្អេស?

ខ៖ ឆ្នាំៗ ចាំតែ៩២។

ក៖ ឆ្នាំ១៩៩២?

ខ៖ ៩២អញ្ចឹងហើយ​ ចាស។

ក៖ ហើយចុះថ្ងៃខែ?

ខ៖ ថ្ងៃខែ។

ក៖ អត់ចាំ?

ខ៖ ប្ដីខ្ញុំបានចាំ។

ក៖ ហ្អរ ចាសអត់អីទេសម្ភាសអ៊ុំប្រុស។

ខ៖ ហិហិហិហិ។

ក៖ ហិហិហិចាំសួរគាត់ ចាស?

ខ៖ ចាស។

ក៖ ចាស! ហើយចុះអ៊ុំអើ ការរៀបអាពាហ៏ពិពាហ៏របស់អ៊ុំហ្នឹងត្រូវបានរៀបចំឡើងដោយឪពុកម្តាយអ៊ុំឬក៏អ៊ុំបានរៀបចំវាឡើងដោយខ្លួនឯង?

ខ៖ ដោយឪពុកម្តាយខ្ញុំ។

ក៖ ហ្អរ អញ្ចឹងឪពុកម្តាយអ៊ុំគាត់នាក់រៀបចំអោយណា?

ខ៖ ចាស។

ក៖ ចាស! ហើយសំរាប់អ៊ុំ នៅពេលដែរអ៊ុំរៀបអាពាហ៏ពិពាហ៏ហ្នឹងតើ? នៅពេលអ៊ុំប្រុសចូលស្តីដណ្តឹងអ៊ុំហា។

ខ៖ ចាស។

ក៖ តើអ៊ុំប្រុសមានថ្លៃជំនូនអ៊ុំហ្អេស? ដែរសម័យឥឡូវគេហៅថាថ្លៃទឹកដោះហា?

ខ៖ អោយ! អោយកាលហ្នឹងប៉ុន្មានទេខ្ញុំអត់ដឹងផង។

ក៖ អត់ចាំ?

ខ៖ នៅលើម៉ែប៉ាខ្ញុំហិហិ។

ក៖ ចាសអត់អីទេ។

ខ៖ ហ្នឹងហើយ។

ក៖ ហើយសំរាប់អ៊ុំ តើអ៊ុំអាចប្រាប់ខ្ញុំបានហ្អេស? ថាពីមូលហេតុអីដែរអ៊ុំបានជួបគ្នារជាមួយអ៊ុំប្រុស? ហើយអ៊ុំបានជួបគ្នារនៅពេលណា? ហេតុអីបានចាប់ផ្តើមស្រឡាញ់ក្នារហើយរៀបការ?

ខ៖ ខ្ញុំកាលហ្នឹងខ្ញុំនៅផ្ទះបងខ្ញុំ នៅផ្ទះបងខ្ញុំនៅកំពង់សោមហា។

ក៖ ចាស។

ខ៖ បងខ្ញុំធ្វើទាហាន។

ក៖ ចាស។

ខ៖ នៅកំពង់សោមហ្នឹង! នៅដ៏នៅហ្នឹងទៅស្រាប់ដ៏ហើយខ្ញុំអើ គាត់លក់សាំង លក់សាំងគាត់ក៏យកខ្ញុំទៅមើលកូនគាត់។

ក៖ ចាស។

ខ៖ ចាស! ដ៏យកខ្ញុំទៅមើលកូនគាត់ហើយខ្ញុំក៏លក់ជួយលក់សាំងគាត់អញ្ចឹងទៅ។

ក៖ ចាស។

ខ៖ ចាស! ដ៏ហើយអើ ប្តីខ្ញុំនេះគេធ្វើទាហាន ធ្វើទាហានគេទៅផ្ទះ ដ៏ទៅផ្ទះគេឡើងទៅលេងផ្ទះបងគេនៅទួលគោក ផ្ទះបងជីដូនមួយគេហា។

ក៖ ចាស។

ខ៖ នៅទួលគោក ដ៏នៅទួលគោកហើយនិងបងគេបងជីដូនមួយហ្នឹងនៅជិតផ្ទះបងខ្ញុំដែរនៅកំពង់សោមហ្នឹង។

ក៖ ចាស។

ខ៖ នៅផ្ទះជួលផ្ទះល្វែងហ្អរ។

ក៖ ចាស។

ខ៖ ចាស! គេជួលអោយចែកអោយទាហានមយមួយជួរម្នាក់។

ក៖ ចាស។

ខ៖ ចាស! ស្រាប់ដ៏ហើយគេ បងគេទៅផ្ទះ បងគេទៅផ្ទះបងគេហ្នឹងហើយទទួលគេនៅផ្ទះបងគេហ្នឹងដែរហ្នឹង។

ក៖ ចាស។

ខ៖ ស្រាប់ដ៏ហើយគេថា បងគេហ្នឹងថា ហឺហែងមកហ្នឹងហើយអញ្ចឹងទៅជាមួយអញទៅ អញទៅរកការងាធ្វើទៅចុះទូកជាមួយអើ តាទាវវិននៀក។

ក៖ ចាស។

ខ៖ ទៅចុះទូកនៅកំពង់សោមនៀក ស្រាប់ដ៏តែទៅមិនទាន់បានចុះទូកផងគេឃើញខ្ញុំ។

ក៖ ហ្អរ ហាហាហាហិហិ។

ខ៖ ហិហិហិ ទៅបានមួយខែពីខែហ្នឹង ស្រាប់តែគេឃើញខ្ញុំគេចង់បានខ្ញុំ។

ក៖ ហ្អរ?

ខ៖ ចាស! ដ៏ចង់បានខ្ញុំគេ គេ គេអើ គេសួរបងខ្ញុំ ស្រាប់តែបងខ្ញុំហៅគាត់សួរ ដ៏ហៅគាត់សួរថាហែង ហែងវា ហែងយកវាហ្នឹងវាវាធ្វើស្អីកើត?

ក៖ ហ្អរ?

ខ៖ ចុះកាលហ្នឹងខ្ញុំធ្វើអីកើត? ខ្ញុំ។

ក៖ ឈឺ?

ខ៖ អត់ចេះរកស៊ីរកអីផងហ្នឹងហើយខ្ញុំឩស្សាហ៏ឈឺដែរហើយខ្ញុំស្គមល្វីល្វៃសួរគាត់មើល។

ក៖ ចាស។

ខ៖ ថាហែងធ្វើអីរកអើ ហែងទាល់តែហែងរកស៊ីចញ្ចឹមវា ដ៏ហើយគាត់ថាហ្អេតែខ្ញុំយកហើយស្រេចតែខ្ញុំ។

ក៖ ហិហិហិហិ។

ខ៖ ហិហិហិហិ ដ៏ហើយបងខ្ញុំក៏អោយទៅ។

ក៖ ហ្អរ?

ខ៖ ចាស!

ក៖ ចាស! ហើយក៏សម្រេចចិត្តរៀបការជាមួយគ្នារ?

ខ៖ ចាស។

ក៖ ហ្អរ ល្អ។

ខ៖ ហិហិហិ។

ក៖ អនុស្សាវរីយ៏ល្អ ហិហិហិ។

ខ៖ ហើយការ ការនៅព្រៃសរនេះ។

ក៖ ហ្អរ ការនៅភ្នំពេញទេ?

ខ៖ ចាស។

ក៖ ចាសចាស! ហិហិហិ។

ខ៖ ហិហិហិហិ។

ក៖ ហើយចុះអើ សំរាប់អ៊ុំតើអ៊ុំចេះអាននិងសរសេរនិងនិយាយភាសារខ្មែរបានល្អប៉ុនណាដែរ?

ខ៖ ចេះបានតិចៗ អត់បានចេះច្រើនផងព្រោះអីពីតូចខ្ញុំអត់សូវបានរៀនហា។

ក៖ ចាស។

ខ៖ ម៉ែខ្ញុំអោយរៀនខ្ញុំអត់ ដូចរៀនដូចអត់សូវចូលមិចទេ?

ក៖ អញ្ចឹងអានចេះល្មម?

ខ៖ ចាស អានអាចបាន។

ក៖ សរសេរ?

ខ៖ សរសេក៏សរសេរដូចកូនក្មេង។

ក៖ ហិហិហិហិ។

ខ៖ វាអត់សូវស្អាត។

ក៖ ចាស! តែបើនិយាយ?

ខ៖ សរសេបានតិចៗ! និយាយក៏។

ក៖ ល្អ?

ខ៖ ហិហិហិហិ។

ក៖ ហាហា ភាសារខ្លួនឯងត្រូវតែល្អ ហិហិហិ។

ខ៖ ហិហិហិ។

ក៖ ចាស! ហើយអ៊ុំចេះនិយាយភាសារផ្សេងទៀតខុសពីភាសារខ្មែរហ្អេស?

ខ៖ អត់។

ក៖ អត់សោះម៉ង?

ខ៖ អត់។

ក៖ អត់ចេះ?

ខ៖ ហិហិហិហិ។

ក៖ ហាហាហិហិ! ចាសអ៊ុំ! សម្រាប់អ៊ុំ អ៊ុំរៀនបានត្រឹមថ្នាក់ទីមាណដែរ?

ខ៖ រៀនបានត្រឹមថ្នាក់ទី១២ រៀនបានថ្នាក់ទី១២ហ្នឹងរៀនបានតិចដែរហ្នឹង រៀនបានតិចខែដែរ១២ពីដើមហា។

ក៖ ១២ពីដើមបើប្រៀបធៀបជាមួយឥឡូវវាដូចថ្នាក់ដំបូងអញ្ចឹងហា។

ខ៖ ប៉ុន្តែហ្នឹងហើយ ប៉ុន្តែខ្ញុំបានថ្នាក់ទី១២ពីដើមហ្នឹងបានចេះខ្លះហ្នឹងណា។

ក៖ ចាសចាស។

ខ៖ កុំអីខ្ញុំអត់ចេះហ្អេស។

ក៖ ហ្អរ ចាសចាស! អ៊ុំរៀននៅសាលាណាដែរ?

ខ៖ រៀននៅសាលាជម្ពូវន្ត។

ក៖ ហ្អរ អ៊ុំរៀននៅភ្នំពេញទៀត?

ខ៖ ចាស។

ក៖ ចាស!

ខ៖ កាលហ្នឹងខ្ញុំនៅជាមួយបងខ្ញុំ ហើយម៉ែខ្ញុំនៅបឹងពឹងពាចទួលគោកនៀក បឹងសំយាបនេះ។

ក៖ ចាសចាស។

ខ៖ ចាស! ចាក់ដីអោយគេ។

ក៖ ហ្អរ ចាស! តើតាំងពីក្មេងរហូតមកដល់ឥឡូវតើអ៊ុំធ្លាប់មានមិត្តភក្រ័ណាដែរស្និតស្នាលហើយបានធំធាត់ឡើងមកជាមួយគ្នារហ្អេសអ៊ុំ?

ខ៖ ខ្ញុំដូចអត់មានមិត្តភក្រ័អីទេ ហិហិហិ។

ក៖ អត់សោះម៉ង?

ខ៖ ចាស ខ្ញុំអត់សូវចូលចិត្តរញ៉េរញ៉ៃ។

ក៖ ហ្អរ ចាសចាស។

ខ៖ ចាស។

ក៖ ចាស! ចុះអ៊ុំធ្លាប់ធ្វើការធ្វើស្រែចម្ការហ្អេស?

ខ៖ ធ្លាប់ដែរតែដូចថាអត់សូវធ្វើបានញឹកញាប់ហា។

ក៖ ចាស ប៉ុន្តែធ្លាប់ធ្វើ?

ខ៖ ចាស។

ក៖ ចាស! ហើយចេះធ្វើទៀត?

ខ៖ ចាស។

ក៖ ចាស! ហើយចុះអ៊ុំធ្លាប់មានអាជូវកម្មជាលក្ខណះគ្រួសារហ្អេស?

ខ៖ អាជីវកម្មអីគេ?

ក៖ ដូចជាធ្លាប់រកស៊ីផ្ទាល់ខ្លួនកាលពីមុនហា?

ខ៖ អត់។

ក៖ អត់ដែរសោះម៉ង?

ខ៖ ចាស។

ក៖ ហ្អរ​ ចាស! ហើយអើ សម្រាប់ជីវិតរបស់អ៊ុំផ្ទាល់ តើអ៊ុំបានធ្វើការងាអីខ្លះដើម្បីរកប្រាក់កំរៃចញ្ចឹមជីវិតអ៊ុំហា?

ខ៖ ពីមុនហីឥឡូវ?

ក៖ ចាស ពីមុនហា? ដែរអ៊ុំបានឆ្លងកាត់មកហា? ដូចអ៊ុំបានធ្វើការងាអីខ្លះចឹងហា?

ខ៖ ពីមុនដែរថាមានប្តីហើយហ្នឹងហា?

ក៖ ចាស មានប្តីហើយបានឆ្លងកាត់មកអ៊ុំបានធ្វើការងាអីខ្លះដើម្បីរកប្រាក់កំរៃ?

ខ៖ ខ្ញុំរកស៊ី។

ក៖ រកស៊ី? ហ្អរ រកស៊ី?

ខ៖ ចាស។

ក៖ ចាស។

ខ៖ ខ្ញុំរកស៊ីលក់ដូរ។

ក៖ ហ្អរ ចាសចាស។

ខ៖ ចាស។ ហើយដល់ពេលដំណាក់កាលមកឥឡូវប្រហែលពីឆ្នាំមុន ពីឆ្នាំមុនបីឆ្នាំមុនហ្នឹង ខ្ញុំក៏ចូលរោងចក្របានបីខែ ហិហិហិ។

ក៖ ហ្អរ ចាស។

ខ៖ ចូលរោងចក្របានបីខែវាអត់ពេកកាលហ្នឹងហើយណាមួយខ្ញុំខ្លួនខ្ញុំឈឺហើយនិងកូនក៏ឈឺទៀតហើយខ្ញុំអត់ពេកនោះ។

ក៖ ចាស។

ខ៖ ចាស! ហើយខ្ញុំក៏ចូលរោងចក្រដ៏ចូលរោងចក្របានបីខែដ៏ហើយ។

ក៖ ចាសអ៊ុំ ពេលអ៊ុំចែកចាយអ៊ុំមានអារម្មណ៏ក្តុកក្តួល(គាត់កំពុងយំ)

ខ៖ ដ៏ខ្ញុំឈឺ ខ្ញុំឈឺស្រាប់ដ៏ហើយខ្ញុំបានទៅធ្វើការនៅរោងចក្រខ្ញុំដាច់ចិត្តអោយសួរគេខ្ញុំចូលធ្វើ។

ក៖ ចាស។

ខ៖ ហើយគេក៏ហៅខ្ញុំចូលធ្វើហើយមីចិនហ្នឹងស្តីអោយខ្ញុំថាខ្ញុំហ្នឹងអាយុច្រើនហើយចំណាស់ហ្នឹងគេអត់អោយចូលហើយ ដ៏ហើយស្រាប់ដ៏ហើយអោយខ្ញុំចូលទៅឈរទៀត។

ក៖ ហ្អរ?

ខ៖ ឈរកាត់ភួយហ្នឹង ឈរកាត់ព្រុយដល់តែម៉ោង៧ម៉ងដល់ម៉ោង១១ចេញ។

ក៖ ហ្អរ?

ខ៖ ហើយម៉ោង១២រហូតដល់ម៉ោង៤ចេញ ឈររហូតខ្ញុំក៏ហើមជើងឈឺជើង។

ក៖ ចាស។

ខ៖ ហើយទំរាំបានប្រាក់ខែវាហ្នឹង វាស្តីអោយសឹងអី។

ក៖ ចាស។

ខ៖ អើ ចូលបានប្រហែលមាណ ធ្វើបានប្រហែលមួយខែឬពីខែហ្នឹងអើ ខ្ញុំឈឺហ្នឹងខ្ញុំក៏ខានធ្វើទៀត។

ក៖ ចាស។

ខ៖ ហើយនិងកូនខ្ញុំឈឺដាច់ ខ្ញុំក៏ចូលដែរតែដាច់ចិត្តចូលរោងចក្រ។

ក៖ ចាស។

ខ៖ ដ៏តែពេលកូនខ្ញុំគ្រាន់បើទៅ គាត់ក៏ថាខ្ញុំហឺ ម៉ែឯងនៅផ្ទះទៅខ្ញុំចូលរោងចក្រ។

ក៖ ហ្អឺ?

ខ៖ ចូលរោងចក្របានមួយខែ ចូលរោងចក្របានមួយខែគាត់ក៏ បងប្អូនជីដូនមួយវានេះជីតួតមួយគាត់ហ្នឹង។

ក៖ ចាស។

ខ៖ គេធ្វើការនៅក្រុមនេះក៏ហៅកូនទៅធ្វើការរហូតទាល់តែឥឡូវហ្នឹង។

ក៖ ហ្អរ?

ខ៖ អញ្ចឹងបានខ្ញុំអរគុណព្រះអង្គណាស់បានព្រះអង្គជួយខ្ញុំ បានខ្ញុំបានរៀងគ្រាន់រហូតទាល់តែឥឡូវ។

ក៖ ចាសចាស។

ខ៖ វាមិនទាន់សល់អីទេតែគ្រាន់តែថាវាគ្រាន់បើជាងមុនតិចដែរ។

ក៖ ចាសអ៊ុំ។

ខ៖ ចាស។

ក៖ អញ្ចឹងអ៊ុំឃើញថាតាំងពីក្មេងរហូតមកដល់ឥឡូវអ៊ុំឃើញថាជីវិតរបស់អ៊ុំបានមានការផ្លាស់ប្តូច្រើនជាងមុនដូចជាធូស្រាលជាងមុនហីមែនហ្អេអ៊ុំ។

ខ៖ ចាស។

ក៖ ចាសត្រូវហើយ ទោះបីយើងមិនទាន់មានគ្រប់គ្រាន់ដូចគេដូចឯង តែក៏យើងបានសំរាកច្រើនជាងមុនរបៀបផ្លូវចិត្តយើង។

ខ៖ ចាស ផ្លូវចិត្តយើងដូចថាវាមិនសូវខ្វល់ខ្វាយអីដូចមុន។

ក៖ ចាសចាស ចាសត្រូវហើយចាស។

ខ៖ ហ្នឹងហើយ។

ក៖ ហើយអើ សម្រាប់អ៊ុំ តើអ៊ុំចូលចិត្តញាំម្ហូបប្រភេទអីគេដែរ? ដូចជាសម្លរឬក៏ក្រៀមគ្រោះ?

ខ៖ នេះដូចថា បើខ្ញុំទូទៅម៉ងអត់រើសទេ។

ក៖ ទូទៅម៉ង ហាហាហាហ?

ខ៖ ហិហិ ទូទៅម៉ងអត់មានថាចូលចិត្តអីទេ។

ក៖ អីក៏ញាំបាន?

ខ៖ ចាស។

ក៖ ចាសចាស! ចុះអ៊ុំអើ ចូលចិត្តលេងល្បែងប្រជាប្រីយ៏ប្រភេទអីគេដែរតាំងពីក្មេងមកហ្អា? ចូលចិត្តរាំចូលចិត្តច្រៀងឬក៏ចូលចិត្តលេងល្បែងបោះឈូងអីចឹងហា?

ខ៖ កាលហ្នឹងដូចថាដូចៗ ដូចថាចិត្តវាស្លូតបូតពេកទៅអង្គុយពីក្មេងអីអង្គុយតែរ៉ុយមិនចង់បក់ផង។

ក៖ ហាហាហហិ។

ខ៖ អញ្ចឹងបានបងខ្ញុំថាអោយ ថាអោយហែងយកមិចបើរ៉ុយវាមិនចង់បក់ផងហ្នឹង។

ក៖ ហាហាហិហិ។

ខ៖ ដ៏ហើយវាមិនចង់ចេះញេមញូមដាក់គេណា។

ក៖ អត់សូវចេះលេងច្រើន?

ខ៖ ចាស អត់សូវចេះលេងច្រើនហ្នឹងចឹង។

ក៖ ហ្អរ ចាសចាស! ហើយចុះអើ អ៊ុំចូលចិត្តចម្រៀងប្រភេទណាដែរ? ដូចជាប្រភេទសម័យឬក៏បុរាណ?

ខ៖ ចូលចិត្តប្រភេទបុរាណ។

ក៖ ចូលចិត្តប្រភេទបុរាណ?

ខ៖ ចាស ហ្អឺ។

ក៖ ហើយអ៊ុំចូលចិត្តសំនៀងរបស់ណាគេដែរ? តារាមួយណានៅក្នុងចិត្តអ៊ុំ? ដូចជាលោកតា សុន ស៊ីសាមុត?

ខ៖ ហ្អឺ អត់ដឹងទេ។

ក៖ ឬក៏អីអញ្ចឹងហា?

ខ៖ ហិហិ អត់ដឹងទេ ហិហិហិ។

ក៖ ដឹងតែស្តាប់តែអស់?

ខ៖ ដឹងតែស្តាប់ទាំងអស់។

ក៖ ចាស! ហើយអើ នៅក្នុងក្រុមគ្រួសារអ៊ុំមានណាគេចេះលេងឩបរកណ៏ភ្លេងហ្អេស?

ខ៖ អត់។

ក៖ អត់មានសោះម៉ងអ៊ុំណា?

ខ៖ ហ្អឺ។

ក៖ ចាស! ហើយអ៊ុំអើ កាលពីក្មេង កាលពីអ៊ុំនៅក្មេងតើផ្ទះរបស់អ៊ុំមានលក្ខណះមិចដែរ? ដូចជាផ្ទះថ្មឬក៏ផ្ទះឈើ?

ខ៖ ផ្ទះឈើ។

ក៖ ផ្ទះឈើអ៊ុំណា?

ខ៖ ហ្អឺ។

ក៖ ចាស! ហើយផ្ទះហ្នឹងត្រូវបានសាងសង់ឡើងដោយណាគេដែរ? ដូចជាអ៊ុំបានជួយសាងសង់ហ្អេស?

ខ៖ ពីក្មេងមកហ្អេស?

ក៖ ចាស។

ខ៖ អត់ផងម៉ែខ្ញុំ។

ក៖ ហ្អរ ជាប៉ាម៉ាក់អ៊ុំជានាក់សាងសង់?

ខ៖ ចាសចាស។

ក៖ ចាស។

ខ៖​ គាត់ជានាក់សាងសង់។

ក៖ ចាស! ហើយអើ កាលហ្នឹងគាត់សាងសង់គាត់ធ្វើខ្លួនឯងឬក៏គាត់ជួលជាង?

ខ៖ អត់ដឹងដែរហ្នឹង កាលហ្នឹងខ្ញុំទើបតែ។

ក៖ អត់ចាំ?

ខ៖ អត់ចាំ។

ក៖ ចាសចាស! ហើយផ្ទះហ្នឹងផ្ទះឈើបើសិនជាគិតទៅសំភារះដែរយើងត្រូវការដូចជាឈើដែកគោល?

ខ៖ ហ្នឹង។

ក៖ សាំងឬស្សី ញញួ អីចឹងហាណាអ៊ុំ?

ខ៖ ចាសចាស។

ក៖ ហ្នឹងហើយ! ហើយអើ សំរាប់អ៊ុំផ្ទាល់តើអ៊ុំមានជំនាញណាដែរអ៊ុំចេះតតមកតាំងពីគ្រួសារអ៊ុំហ្អេស?

ខ៖ មានចេះធ្វើអី? មានតែចេះធ្វើនំបាញ់ឆាវអីហ្នឹង។

ក៖ ហ្អរ អាហ្នឹងអើ?

ខ៖ ចេះតតាំងពីម៉ែខ្ញុំមកហ្នឹងគាត់រកស៊ីលក់ដូរហ្នឹង។

ក៖ អញ្ចឹងអ៊ុំចេះធ្វើរបស់ញាំ?

ខ៖ ចាស។

ក៖ ច្រើនតពីម៉ាក់?

ខ៖ ចាស។

ក៖ ចាស! តើអ៊ុំអាចប្រាប់ខ្ញុំបានហ្អេសថាតើពេលណាដែរអ៊ុំលំបាកជាងគេនៅក្នុងជីវិតរបស់អ៊ុំ? អ៊ុំបានឆ្លងកាត់មកអញ្ចឹងហាណា? អ៊ុំអាចចែកចាយបានខ្លះៗហ្អេសអ៊ុំ?

ខ៖ លំបាកជាងមកដល់ឥឡូវហ្នឹងហា?

ក៖ ចាស! ដូចជាអ៊ុំបានឆ្លងកាត់មកតើពេលណាដែរអ៊ុំគិតថាលំបាកជាងគេសំរាប់អ៊ុំ?

ខ៖ លំបាកជាងម៉ងគឺជំនាន់ថាដូចខ្ញុំនិយាយអញ្ចឹង លំបាកជាងគេហ្នឹងអើ ពេលខ្ញុំចូលរោងចក្រហ្នឹង។

ក៖ គឺលំបាកមែនទែន? ទាំងកូនក៏ឈឺ?

ខ៖ ចាស។

ក៖ អ៊ុំក៏ឈឺ?

ខ៖ លំបាកមែនទែន។

ក៖ ហ្អរ?

ខ៖ ហើយបងខ្ញុំអត់មានមើលខ្ញុំទេ ហិហិ។

ក៖ ហ្អរ?

ខ៖ លំបាកមែនទែន។

ក៖ ចាសចាស! ប៉ុន្តែទោះបីជាលំបាកតែអ៊ុំបានឆ្លងកាត់វាមកបានយ៉ាងល្អ។

ខ៖ ចាស។

ក៖ តើអ៊ុំបានតស៊ូ?

ខ៖ ចាស តស៊ូណាស់ខ្ញុំ។

ក៖ អត់ធ្មត?

ខ៖ ចាស។

ក៖ ចាសអ៊ុំ ហាហា។

ខ៖ ហិហិហិ។

ក៖ ហើយអើ តើអ៊ុំមានបទពិសោធន៏ណាដែរអ៊ុំសប្បាយជាងគេនៅក្នុងជីវិតអ៊ុំហ្អេស? ពេលណាដែរអ៊ុំសប្បាយជាងគេ?

ខ៖ សប្បាយជាងគេខ្ញុំបានអើ មកជឿព្រះអង្គ។

ក៖ ហ្អរ?

ខ៖ បានសប្បាយ មានចិត្តសប្បាយរីករាយមានក្តីអំណរ។

ក៖ ចាស!​ នៅពេលអ៊ុំជ្រើសរើសផ្លូវត្រូវ?

ខ៖ ចាស។

ក៖ ចាសអ៊ុំចាស! ខ្ញុំក៏សប្បាយដែរ ហិហិហិ។

ខ៖ ហ្អឺ។

ក៖ ហើយអើ ឥឡូវជាចុងក្រោយអ៊ុំមានឪកាសដើម្បីផ្តាំផ្ញើរដល់កូនចៅជំនាន់ក្រោយៗទៀតរបស់អ៊ុំ។ ហើយអ៊ុំចង់និយាយអីខ្លះទៅកាន់ពួកគាត់? ហើយអ៊ុំចង់អោយពួកគាត់ក្លាយជាមនុស្សបែបណា? អ៊ុំចង់អោយពួកគាត់មានភាពជោកជ័យអីខ្លះក្នុងជីវិតគាត់ដែរ?

ខ៖ ខ្ញុំចង់អោយគាត់ក្លាយជាកូនល្អ។

ក៖ ចាស។

ខ៖ ជីវិតបានគាត់អើ ជីវិតរបស់គាត់ហ្នឹងបានល្អ។

ក៖ ចាស?

ខ៖ ចាស!

ក៖ ហើយចង់អោយគាត់អើ មានភាពជោកជ័យអីខ្លះ?

ខ៖ មានភាពជោកជ័យ មានការរីកចំរើន ហើយនិងជាប់ព្រះអង្គជារៀងរហូត។

ក៖ ចាស។

ខ៖ ក្តីស្រឡាញ់របស់ព្រះអង្គ។

ក៖ ចាស។

ខ៖ ចាស។

ក៖ អស់ហើយអ៊ុំ?

ខ៖ ចាស អស់ហើយ។

ក៖ ចាស អរគុណច្រើនអ៊ុំ។

ខ៖ ហ្អឺ។

ក៖ ហើយអ៊ុំអើ ខ្ញុំអស់សំនួរហើយ។

ខ៖ ចាស។

ក៖ ហើយខ្ញុំពិតជាអរគុណអ៊ុំច្រើនមែនទែនដែរអ៊ុំបានចំណាយពេលដ៏មានតម្លៃរបស់អ៊ុំដើម្បីចែកចាយអំពីបទពិសោធន៏នៅក្នុងជីវិតរបស់អ៊ុំ។ ហើយអ៊ុំអើ បន្ទាប់ពីខ្ញុំសម្ភាសអ៊ុំហើយខ្ញុំនិងយកសម្លេងនេះដាក់ចូលទៅក្នុងវេបសាយ៏មួយរបស់សាលា ΒΥU ។

ខ៖ ហ្អឺ។

ក៖ ហើយវេបសាយ៏ហ្នឹងគឺ [www.cambodaioralhistrive.byu.edu](http://www.cambodaioralhistrive.byu.edu) អញ្ចឹងតើអ៊ុំយល់ព្រមដើម្បីអនុញាតិអោយខ្ញុំយកសម្លេងរបស់អ៊ុំដាក់ចូលទៅក្នុងវេបសាយ៏របស់សាលា  ΒΥU ហ្អេសអ៊ុំ?

ខ៖ យល់ព្រម។

ក៖ ចាស យល់ព្រមអរគុណច្រើនមែនទែនអ៊ុំ។ ហើយខ្ញុំដឹងថាអ្វីដែរអ៊ុំបានចែកចាយវានិងជួយដល់កូនចៅជំនាន់ក្រោយៗទៀតរបស់អ៊ុំដើម្បីពួកគាត់អាចមានឳកាសរៀនហើយស្តាប់ពីពាក្យផ្តាំផ្ញើរដែរអ៊ុំចង់អោយពួកគាត់ធ្វើអ៊ុំចង់អោយពួកគាត់ក្លាយជាមនុស្សបែបណា?

ខ៖ ហ្អឺ។

ក៖ ហើយអ៊ុំចង់អោយពួកគាត់មានភាពជោកជ័យអីខ្លះក្នុងជីវិតអ៊ុំ អើ ជីវិតគាត់អញ្ចឹងហាណាអ៊ុំ។

ខ៖ ហ្អឺ។

ក៖ ចាស អរគុណច្រើនអ៊ុំ។

(ការសង្ខេបពីខ្ញុំនិមល អ្វីដែរធ្វើអោយគាត់ផ្លាស់ប្តូរបំផុតគឺគាត់បានស្គាល់ព្រះហើយទទួលជឿនៅក្នុងសាសនាចក្រនៃព្រះយ៉េស៊ូគ្រីស្ទនៃពួកបរិសុទ្ធថ្ងៃចុងក្រោយ។)